दुकान के ताले तोड़ चुराईं 3 लाख की बैटरियां, इनवर्टर
बंद फैक्ट्री में लूटपाट को घुसे बदमाश दो सिक्योरिटी गार्डों को किया जख्मी
नशा तस्करी करने के आरोप में युवक काबू, लिया रिमांड पर
बंदपड़ी स्टील फैक्ट्री में स्क्रैप लूटने आए लुटेरों ने दो सिक्योरिटी गार्डों को मारपीट कर बुरी तरह जख्मी कर दिया। जख्मियों का आरोप है कि एक लुटेरे के पास पिस्तौल थी, जिससे उसने फायर किया और एक सिक्योरिटी गार्ड की बाजू में गोली लग गई। सिक्योरिटी गार्ड परमिंदर सिंह और जरनैल सिंह को इलाज के लिए सिविल हॉस्पिटल भर्ती करवाया गया है। हालांकि पुलिस लूट की बात को नकारते हुए मामले को संदिग्ध बता रही है। फिलहाल थाना साहनेवाल पुलिस ने परमिंदर सिंह की शिकायत पर नामालूम आरोपियों पर मारपीट, लूट की कोशिश और आर्म्स एक्ट का मामला दर्ज कर लिया है। पुलिस का कहना है कि जांच के बाद ही पूरी स्थिति स्पष्ट हो पाएगी।
जानकारी देते हुए परमिंदर सिंह और जरनैल सिंह ने बताया कि कोहाड़ा रोड पर स्टील मिल है जो करीब एक साल से बंद है। उसमें काफी मात्रा में स्क्रैप और मशीनरी पड़ी हुई है। माॅडल टाउन के रहने वाले विपन गुप्ता ने वह मिल किराए पर ली हुई है। वह दोनों मिल में सिक्योरिटी गार्ड की नौकरी करते हैं। शनिवार की रात करीब एक बजे परमिंदर सिंह और जरनैल सिंह मिल के बाहर शेड के नीचे बैठे थे। अचानक सात-आठ लोग लूट की नीयत से वहां आए और उन्हें पीटना शुरू कर दिया। उन्होंने विरोध करने की कोशिश की तो एक लुटेरे ने पिस्तौल निकाल कर गोली चला दी जो परमिंदर सिंह की कलाई पर लगी। उसके बाद लुटेरों ने उन पर तेजधार हथियारों से भी वार किए। इसी बीच वहां से कुछ गाड़ियां निकलीं जिन्हें देखकर लुटेरे उन्हें छोड़ कर फरार हो गए। उसके बाद उन्होंने किसी तरह अपने जानकारों और पुलिस को मामले की सूचना दी। मौके पर पहुंची थाना साहनेवाल पुलिस ने उन्हें इलाज के लिए सिविल हॉस्पिटल पहुंचाया, जहां उनकी हालत देखकर डाॅक्टर ने उन्हें भर्ती कर लिया। परमिंदर की कलाई का सोमवार आप्रेशन किया जाएगा।
इस संबंध में एसीपी साहनेवाल गुरमीत सिंह किंगरा ने बताया कि मामला अभी संदिग्ध है। सिक्योरिटी गार्डों से मारपीट जरूर हुई है, लेकिन लूट करने आए लुटेरे फैक्ट्री के अंदर ही नहीं घुसे और कुछ भी नहीं लेकर गए। गार्डों का कहना है कि लुटेरे उनकी बाइक छीनकर ले गए हैं, लेकिन चाबी उनके पास है। परमिंदर को गोली लगी है या कुछ और है यह आप्रेशन के बाद पता चलेगा। फिलहाल मामला दर्ज कर लिया है, लेकिन मामले की पूरी जांच के बाद ही स्थिति स्पष्ट हो पाएगी।
सिविल अस्पताल में उपचाराधीन दोनों गार्ड।
दुकान में चोरी की वारदात के बारे में जानकारी देता दुकानदार मुकेश।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva